OpenLLM-France/wikimedia huggingface dataset:
# Sully jauregia

Sully jauregia (frantsesez: Hôtel de Sully) Luis XIII.a estiloko eraikin partikular bat da, Parisko 4. barrutiko Le Marais auzoko Saint-Antoine kaleko 62. zenbakian dagoena.

## Historia

1625 eta 1630 bitartean, kontu interbentorea zen Mesme Galletek place Royalera (gaur egun Vosges plaza) sarbidea zuen lorategi eta orangeriedun jauregi hau eraikiarazi zuen berarentzako Le Marais auzoan (auzo hau modako zegoen garai batean).
Maximilien de Béthune, Sullyko I. dukea eta Henrike IV.a erregearen eraikuntza superintendentea eta finantza ministroa izan zenak, 1634an erosi zuen eraikina. Bera arduratu zen apaindura amaitzeaz, eta bertan bizi izan zen bere azken urteetan. 1660an, bere biloba Maximilien, Sullyko II. dukeak hegal gehigarri bat eraiki zuen hegal nobletik mendebaldera, lorategiaren ondoan.
Sullytarrek, jauregi honetan bizitzen jarraitu zuten XVIII. mendera arte. Garai honetatik aurrera hainbat jaberen esku egon zen arren, gaur egun ere Sully jauregia deitzen zaio.
XIX. mendean, immeuble de rapport (alokairuan zeuden etxebizitza eraikina) bihurtu zen. Honen ondorioz, bertan alokairuan bizi izan zirenek aldaketa ugari egin zuten. Batzuetan, eraikina euren merkatari edo artisau lanbideetan aritzeko erabili zuten. 1862an Monument historique izendatua izan zen eta horrek pixkanakako berpizte batera eraman zuen, jauregiaren kontserbazioaz arduratuago zeuden jabe berrien iritsierarekin. 1944an estatuaren jabetzara pasatu zen, eta 1973an amaitu zen zaharberritze kanpaina luze batek orangerie bere jatorrizko egoerara itzuli zuen .
1967tik Caisse nationale des monuments historiques et des sites-en (Monumentu eta toki historikoen kutxa nazionala) egoitza da eta, 2000tik Frantziako Monumentu Nazionalen gunea, Kultura eta Komunikazio Ministerioak babestutako organismoa, Ondare Nazionalaren ehun ondasun baino gehiago kudeatzen dituena.

## Iruditegia

* L'orangerie.
* Sarrera nagusia

## Informazio praktikoa

* Helbidea: 62 Rue Saint-Antoine, 75004
* Ordutegia:
** patioa eta lorategia: 9:00 - 19:00
** liburutegia: 13:00 - 19:00 asteartetik igandera
* Geltokiak:
** Saint-Paul
** Sully-Morland

## Kanpo estekak

* (Frantsesez) Historique : l'Hôtel Sully Jeudepaume.org
* (Frantsesez) Hôtel de Sully Insecula.com
* Datuak: Q1643144
* Multimedia: Hôtel de Sully / Q1643144
# Picasso Museoa (Paris)

Picasso museoa (frantsesez: Musée Picasso Paris), Parisko Le Marais auzoan dagoen museo bat da. Pablo Picassoren lanak erakusten ditu, garai eta teknika desberdinetakoak. Bereziki aberatsa da bere eskulturen bilduma.

## Historia

1968ko legeak ahalbidetzen zuen Frantziar Estatuari oinordekotza zerga dirutan beharrean artelanetan ordaintzea eta horrela 1979an Picassoren artelanen bilduma osatu zen. 1986an Jacqueline Picasso alarguna hil zenean artelan berriak eman zituzten oinordekoek. Denbora pasa ahala Picassoren lanen bilduma osatuz joan da.

## Bilduma

200 margolan, 100 eskultura eta keramika eta 3.000 marrazki eta grabatu ditu. Picassoren garai urdina, arroxa eta kubista hartzen ditu. Honetaz gain Picassok berak zituen Cézanne eta Rousseauren lanak ere ikusgai daude.
Museoaren lorategian 1930 eta 1950 hamarkadetako eskulturak daude.

## Informazio praktikoa

* Helbidea: 5 rue de Thorigny, 75003
* Ordutegia:
** 10:30 - 18:00 astelehenetik ostiralera
** 9:30 - 18:00 larunba, igande eta jaiegunetan
* Geltokiak:
** Saint-Paul
** Filles du Calvaire
** Rambuteau

## Kanpo estekak

* (Frantsesez) (Ingelesez) Webgune ofiziala
* Datuak: Q743206
* Multimedia: Musée Picasso (Paris) / Q743206
# Rohan jauregia (Bordele)

Rohan jauregia, frantsesez: Palais Rohan, Frantziako Bordele hiriko udalaren egoitza nagusia da. Pey Berland plazan dago. Udaletxea izateaz gain, Bordeleko Arte Ederren Museoaren egoitza ere bada.
1784an 13 urtez eraikitzen egon ondoren amaitu zen. Hasiera batez, Artzapezpikuaren jauregia izan zen. 1997an Frantziako Gobernuak monumentu historiko izendatu zuen.

## Ikus gainera

* Rohan jauregia (Estrasburgo)

## Erreferentziak

* ↑ Mérimée, Frantziako Kultura Ministerioa. Palais de Rohan (ancien archevêché, actuel Hôtel de ville). .

## Kanpo estekak

* Rohan jauregiari buruzko orrialdea. Bordeleko Turismo Bulegoa (Frantsesez)
* Datuak: Q1822513
* Multimedia: Palais Rohan, Bordeaux / Q1822513
# Hôtel d'Assézat

Hôtel d'Assézat, Frantzia eta Okzitaniako Tolosa hiriko jauretxe bat da.
1555-1557 artean Nicolas Bachelier arkitektoak eraikiarazi zuen.
* Datuak: Q3145715
* Multimedia: Hôtel d'Assézat / Q3145715
# Iñaki Dorronsoro

Iñaki Dorronsoro hauetako bat izan daiteke:
* Iñaki Dorronsoro Plazaola (1947), gipuzkoar ingeniaria, Eusko Ikaskuntzako lehendakaria 2012tik 2020ra;
* Iñaki Dorronsoro Maioz (1994), gipuzkoar idazlea.
# Karl Jakob Hein

Karl Jakob Hein (Põlva, Estonia, 2002ko apirilaren 13a) futbolaria da. Atezain jokatzen du. Gaur egun, Real Valladolid C. F. taldean ari da, Arsenal F. C. klubak utzita.

## Ibilbidea

Heinek bere ibilbidea Estoniako JK Loo (2010-2014) eta FC Nõmme United (2015-2017) taldeetako harrobietan hasi zuen. 2018an, Ingalaterrako Arsenal F. C. taldeak fitxatu zuen, eta bertan bere garapena jarraitu zuen. 2022an, Reading F. C. taldean utzita aritu zen. 2024ko abuztuan, Real Valladolid C. F. taldearekin bat egin zuen, 2025eko ekainaren 30era arte lagata.

## Klubak

Hein klub hauetan aritu da:
| Kluba | Herrialdea | Urtea | Partidak | Golak |
| FC Nõmme United | Estonia | 2018 | 5 | 0 |
| Arsenal F. C. | Ingalaterra | 2018-2022 | 0 | 0 |
| Reading F. C. (utzita) | Ingalaterra | 2022 | 5 | 0 |
| Arsenal F. C. | Ingalaterra | 2022-2024 | 5 | 0 |
| Real Valladolid C. F. (utzita) | Espainia | 2024-gaur egun | 18 | 0 |
| Ibilbide osokoa | Ibilbide osokoa | Ibilbide osokoa | 29 | 0 |

## Erreferentziak

* ↑ https://www.ceroacero.es/jugador/karl-hein/660750?epoca_id=152
* ↑ https://www.estadiodeportivo.com/futbol/real-valladolid/fichaje-karl-hein-oficial-20240813-460780.html#:~:text=Tras%20negociar%20para%20ajustar%20al,su%20página%20web%20y%20redes
* ↑ https://www.transfermarkt.es/karl-hein/profil/spieler/493513?utm_source=chatgpt.com
* ↑ https://as.com/resultados/ficha/deportista/karl_hein/48391/?utm_source=chatgpt.com

## Kanpo estekak

* Datuak: Q98918607
* Multimedia: Karl Jakob Hein / Q98918607
# Estatuko Historia Museoa (Mosku)

Errusiako Historiaren Estatuko Museoa (errusieraz: Государственный исторический музей, ГИМ, translit.: Gosudarstvennyy istoricheskiy muzey, GIM) Plaza Gorria eta Manezhnaya Plaza artean dago kokatuta. Bere katalogoak egungo Errusiaren lurraldea okupatzen zuten historiaurreko tribuen erlikietatik hasi eta Romanov dinastiako kideek eskuratutako balio kalkulaezineko artelanak biltzen ditu. Museoaren bildumako objektuen guztizko kopurua hainbat milioikoa da.

## Historia

Gaur egun museoa dagoen tokia Medikuntzako Denda Nagusiak hartu zuen lehen, Petri I.a Errusiakoaren aginduz. Eraikina Moskuko barroko estiloan eraikia dago. Bere areto askok antzinako errege-bildumak izan zituzten; beste batzuk Mikhail Lomonosovek 1755ean sortutako Moskuko Estatu Unibertsitateak okupatu zituen.
Museoa 1872an sortu zuten Ivan Zabelinek, Aleksei Uvanovek eta errusiar historiaren eta kontzientzia nazionalistaren sustapenean interesa zuten beste eslavofilo askok. Sergei Soloviovek, Vasili Kliuchevskik, Uvarovek eta beste historialari handi batzuek osatzen zuten museoaren kontseilua eta eraikinaren eraikuntzaren buru izan ziren. Lehiaketa luze baten ondoren, proiektu irabazlea Vladimir Opiopovitx Shervudena izan zen (1833-1897). Eraikina estilo neo-errusiarreko kanonen arabera eraiki zen 1875 eta 1881 bitartean eta Alexandro III.a tsarrak inauguratu zuen ofizialki.

## Erakusketa

Oso bilduma aberatsa da. Museoaren zati bat Moskuko alkatetza zaharraren ondoko eraikinean dago, beste bi Novodevitxi komentuan eta San Basilio katedralean.
Pieza nabarmenen artean, Volga ibaiko bankuetatik ekarritako gabarra, eszitarren urrezko tresnak, Novgorodeko antzinako dialektoan grabatutako urki-azaleko biribilkiak, VI. mendeko eskuizkribuak, zeramika errusiar herrikoiak eta zurezko objektuak aurki daitezke.
Liburutegiak eskuizkribuak ditu: Chludov Salterioa (860.hamarkadako Kludoven Salmoen Liburua), Svyatoslaven Miszelaneoak (1073), Mstislaven Ebanjelioa (1117), Jurieven Ebanjelioa (1119) eta Hálychen Ebanjelioa (1144). Museoko txanpon bildumak 1,7 milioi pieza biltzen ditu, Errusiako handiena.
Aipamen berezia merezi du museoaren eta udaletxe zaharraren arteko Berpizkundearen Ateak; Plaza Gorriko sarrera inguratzen du. Ate hori Stalinen erregimenak suntsitu zuen, desfile militarrak edo Garaipenekoak antolatu ahal izateko, besteak beste. 1990eko hamarkadan berreraikia izan zen, erregimen neoliberalaren pean Errusiak bere aro sobietarrari erabat uko egin zionean.
Museoaren atzeko fatxadaren parean, Manège plazan, Zhukov mariskalaren monumentua dago.

## Iruditegia

* Museoa Manezhnaya Plazatik ikusita.
* Berpizkundeko atea gauez.
* Barruko dekorazioa.
* Blaeuren munduko globoa (1690 ingurukoa).
* Museoaren sarrera.

## Erreferentziak

* ↑ https://bridgetomoscow.com/fr/musee-historique-detat_2
* ↑ https://mywowo.net/fr/russie/moscou/place-rouge/musee-historique-d-etat
* ↑ https://www.moscou.fr/musee-historique-etat

## Kanpo estekak

* (Errusieraz):Museoaren webgune ofiziala.
* Datuak: Q1140429
* Multimedia: Moscow State Historical Museum / Q1140429
# Songbun

Songbun (hangul:성분, sŏngpun), formalki chulsin-songbun (hangul: 출신성분, ch'ulsin sŏngpun), Ipar Koreako kasta sistema da, 1950eko hamarkadan indarrean jarri zena. Biztanle guztiak 51 azpi-kategoriatan banaturiko hiru gizarte klase handitan sailkaturik daude:
* Lehen klasea, erdiguneko masek osatua, herriaren heroi eta haien ahaideena da, bereziki gerrako umezurtzak (asko ziren), eskola berezietan haziak. Pribilegiodun horiek Piongiangen bizi dira, eta harreman estuak dituzte agintariekin. Agintariak 40 kilometroko lurpeko tunelez loturik dauden luxuzko eraikin berezietan bizi dira; haiek bakarrik dute egiazko informazioa, eta gainerakoek propaganda besterik ez dute.
* Bigarren klasea erdigunearen inguruko masa da: nekazariak, langileak eta intelektualak, konpromiso politiko gabeak, baina erregimenariko guztiz leialak.
* Hirugarren klasean masa nahasiak edo beulsun daude: klase etsaiak, ihes egindakoen familiak, politikoki susmagarriak; unibertsitatea debekatua dute, eta ezin dira hiriburuan bizi. Egitura osatzeko, kontzentrazio eremu sare bat antolatu zen, jende asko, goseak nahiz bestela, hil zena. Legezko hilketak oso ohikoak ziren, inperialismoaren eta haren hegoaldeko morroiaren kontrako gerra etengabean baitzegoen herria beti.
Ipar Koreako gobernuak, ordea, hiritar guztiak berdinak direla dio, eta ukatu egin du familiako aurrekarien araberako bazterkeriarik dagoenik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018/4/18 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ The strange history of North Korea's Communists. bbc.com (Noiz kontsultatua: 2018-4-18).
* ↑ Robertson, Phil. North Korea's Caste System. hrw.org (Noiz kontsultatua: 2018-4-19).
* ↑ White Paper on Human Rights in North Korea, 2011. Korea Institute for National Unification, repo.kinu.or.kr (Noiz kontsultatua: 2018-4-19).

## Kanpo estekak

* Datuak: Q705820
# Green Series XCO

Green Series XCO, Euskadiko mendiko bizikletako txapelketa garrantzitsuena da. Txapelketa 2018an ospatu zen lehenengo aldiz eta, 2024. urtean, UCIren C2 maila dauka.
Normalean, 8 lasterketaz osatzen da eta Bilbo, Erandio, Ortuella, Abadiño, Lezama eta Barakaldoko zirkuituak urtero izaten dira txapelketan. Basbesle nagusiak, Bizkaiko Txirrindularitza Federakundea, Bizkaiko Foru Aldundia eta El CORREO egunkaria izan dira.
Txirrindulari on eta ospetsu askok parte hartu dute txapelketa honetan, hala nola, Patxi Cia (Munduko eta Europako Txapelduna Master 40 mailan, Espainiako Txapelduna Master 30 mailan eta Euskal Herriko Txapelduna) Alexander Ordeñana (Euskadiko Open eta BTT Caja Rural Kopako Txapelduna), Unai Elorriaga (Munduko, Europako eta Espainiako Txapelduna pistako zenbait modalitateetan), David Valero (2. Munduko Txapelketan, 3. Tokyoko Joko Olimpikoetan eta Espainiako Txapelduna), David Puente (Green Series XCO, 2. Euskadiko Open), Ibai Arco (Bizkaiko Ziklo-Kros Txapelduna), Egoitz Azkueta, Iñaki Carro, 9Kevin Suárez (Espainiako Ziklo-Kros Kopako garaipen batzuk), Francesc Barber (Espainiako Txapelduna sub-23) edo beste asko.

## Erreferentziak

* ↑ (Gaztelaniaz) «Ibai Arco, corredor de Bikezona Team, convocado por la selección de Euskadi» Bikezona.com 2019-04-01 (Noiz kontsultatua: 2024-03-27).
* ↑ (Gaztelaniaz) Kevin Suárez (Nesta - MMR) vuelve a vencer remontando en Pontevedra - El Pelotón. 2023-10-07 (Noiz kontsultatua: 2024-03-27).
* ↑ (Gaztelaniaz) Rubio, Jesús. (2023-07-16). «Campeonato de España de XCO 2023: Francesc Barber se proclama ganador en la categoría Sub-23» www.todomountainbike.net (Noiz kontsultatua: 2024-03-27).
# Caroline Trentini

Caroline Trentini (Panambi, Rio Grande del Sur, Brasil, 1987ko uztailaren 6a) brasildar top modeloa da.

## Bizitza

Trentini Rio Grande del Sur estatuko Panambi herrian jaio zen, Brasilen. Lourdesen eta Jacó Trentiniren alaba gazteena izan zen. Ahizpa nagusiak Franciele eta Élen dira. Aita 1988an hil zen, berak urtebete zuenean. Aurretik inoiz lanik egin ez bazuen ere, Lourdesek langile publiko gisa lan egitea lortu zuen, eta ahizpak hazten lagundu zuen.
2012an Fabio Bartelt argazkilariarekin ezkondu zen. Senar-emazteek bi ume izan zituzten: Bento, 2013an jaioa, eta Benoah, 2016an jaioa.
New Yorken bizi da, baina urtarrilean eta otsailean Rio de Janeiron duen etxera joaten da.

### Lan ibilbidea

13 urte zituela, jaioterrian kalean oinez zihoala, agente batek aurkitu zuen Trentini —Gisele Bündchen aurkitu zuen berak—. Handik gutxira São Paulora joan zen, Brasilgo modelo gazteek jomuga bera baitute. Bere modelo-ibilbidea berehala hasi zen, eta, urtebete eman ondoren, Trentini New Yorkera joan zen berriro.
Ez zekien ingelesez, baina azkar ikasi zuen. Trentini modaren munduan sartu zen, Marc Jacobs diseinatzaileak Marc by Marc Jacobsen kanpainarako iragarkiaren zerrendan sartu zuenean. Besteak beste, ELLE, Harper's Bazaar eta Vogue aldizkarien azaletan agertu da modeloa.
Trentinik 2005ean egin zuen debuta Victoria's Secret Fashion Show delakoan, eta 2006an eta 2009an ere egin zuen desfilea. 2007an, Gucci Cruise, Óscar de la Renta, Dolce & Gabbana Animelier, Dsquared eta Mulberryren aurpegia izan zen. Gero DKNY eta Carlos Mieleren aurpegia izan zen.
2007ko maiatzean AEBko Vogue aldizkariaren azalean agertu zen, top modelo hauekin: Doutzen Kroes, Jessica Stam, Raquel Zimmermann, Sasha Pivovarova, Agyness Deyn , Coco Rocha, Hilary Rhoda, Chanel Iman eta Lily Donaldson.

## Erreferentziak

* ↑ It Girl: Caroline Trentini on Her Wedding Day. .
* ↑ Brazilian Model Caroline Trentini Takes Us to Rio With her 2 Children. .
* ↑ Get the Look of Caroline Trentini's Brazilian Escape. .
* ↑ «Caroline Trentini - Fashion Model - Profile on New York Magazine» nymag.com.
* ↑ Caroline Trentini. 26 de mayo de 2016.

## Kanpo estekak

* Datuak: Q236731
* Multimedia: Caroline Trentini / Q236731
# Julie Fitzpatrick

Julie Lydia Fitzpatrick OBE Order of the British Empire [Britainiar inperioko ordena] FRSE Fellowship of the Royal Society of Edinburgh [Edinburgoko Errege Elkartearen Kidetasuna] eskoziar zientzialaria eta akademikoa da. Moredun-en Ikerketa Institutuko eta Eskoziako CEOa Chief Scientific Advisor da eta Eskoziako aholkulari zientifiko nagusia lanaldi partzialean. Zeregin horretan Larrialdietarako Aholkularitza Zientifikoko Taldearen bileretara joan zen.

## Bizitza

Fitzpatrick-ek albaitari izateko ikasi zuen Glasgow-ko Unibertsitatean, eta doktoretza lortu zuen Bristol-go Unibertsitatean. Epidemiologiako masterra Londresko Higiene eta Medikuntza Tropikaleko Eskolan egin zuen urruneko ikaskuntzaren bidez.
Edinburgh-eko Gaixotasun Infekziosoetako kidea izan zen. Elikagaien Segurtasuneko irakaslea eta katedraduna da Glasgow-ko Unibertsitateko Medikuntza, Albaitaritza eta Bizi Zientzien Fakultatean.
2021ean, Eskoziako aholkulari zientifiko nagusi bihurtu zen lanaldi partzialean, eta Eskoziako Gobernuaren aholkulari den Eskoziako Zientzia Aholkularitzako Kontseiluko kide. Sheila Rowan fisikariaren lekukoa hartu zuen 2021eko ekainean.Fitzpatrick-ek animalien ongizatea aztertzen duten Moredunen Ikerketa Institutuko zuzendari nagusi gisa ere lan egiten jarraitu zuen.
Eskoziako Gobernuaren aholkulari gisa, Eskoziako COVID-19 pandemiaren garaian Scientific Advisory Group for Emergencies (SAGE) [Larrialdietarako talde zientifiko ahulkularia] bileretara joan zen, etorkizuneko egoera posibleei buruz aholkatzeko. Irailean zalantzakotzat jo zen jende gehiago lanera itzuli eta eskolak itzultzen ari zirelako eta beste aldaketa batzuk egiten ari zirelako. 2022ko urtarrilean ospitaleratzeak, ZIU tasak barne, murrizten ari ziren.

## Sariak eta ohoreak

* 2007an Edinburgh-eko Royal Society-ko kide hautatu zuten eta 2008an Eskoziako Royal Agricultural Society-ko kide.
* Fitzpatrick-ek OBE bat jaso zuen 2014an "abeltzaintzaren ikerkuntzarako zerbitzuengatik".

## Erreferentziak

* ↑ (Ingelesez) Morgan, James. (2014-06-13). «Higgs boson scientists are knighted» BBC News.
* 1 2 (Ingelesez) «Scottish Government appoint Julie Fitzpatrick as new chief scientific adviser» The National 2021-06-04 (Noiz kontsultatua: 2025-01-30).
* 1 2 3 4 (Ingelesez) «Chief Scientific Adviser» www.gov.scot (Noiz kontsultatua: 2025-01-30).
* ↑ (Ingelesez) «Professor Julie Fitzpatrick OBE appointed Chief Scientific Advisor for Scotland» The University of Edinburgh.
* ↑ «Professor Julie Fitzpatrick OBE | The Scottish Science Advisory Council» www.scottishscience.org.uk.
* ↑ (Ingelesez) «Julie Fitzpatrick» Moredun.
* 1 2 (Ingelesez) «SAGE 95 minutes: Coronavirus (COVID-19) response, 9 September 2021» GOV.UK.
* ↑ (Ingelesez) «SAGE 104 minutes: Coronavirus (COVID-19) response, 28 January 2022» GOV.UK.

## Kanpo estekak

* Datuak: Q34004289
* Multimedia: Julie Fitzpatrick / Q34004289
# Dekantazio

Dekantazioa dentsitate desberdineko bi likido nahastezin (ura eta olioa, adibidez) banatzeko erabiltzen den prozedura da. Horretarako dekantazio inbutua erabiltzen da.

## Prozedura

Lehendabizi bereizi nahi diren bi likidoak dekanatzio inbutuan sartu behar dira. Denbora bat itxaron eta bi likidoak elkarrengandik ondo bereizita daudenean (bata bestearen gainean), behean dagoen balbula bat zabaldu eta behean dagoen likidoa (dentsitate handiena duena) ontzi batean jausten hasten da. Dena eroritakoan, balbula itxi eta horrela bi likidoak bereizita geratuko dira.

## Kanpo estekak

* Datuak: Q661953
* Multimedia: Decantation / Q661953
# Epicauta tamara

Epicauta tamara Meloidae familiako kakalardo espeziea da. Mexikoko intsektua da.

## Erreferentziak

* ↑ Hallan, Joel Kenneth. «Synopsis of the described Coleoptera of the World». Biology Catalog, Texas A&M‎
# El portero (2000ko filma)

El portero (euskaraz Atezaina), 2000ko Gonzalo Suárez espainiarrak zuzendutako drama film bat da. Carmelo Gómez, Roberto Álvarez, Maribel Verdú, Antonio Resines, Elvira Mínguez, Eduard Fernández eta Adrián Ramírez aktoreek sntzeztu zuten.
2000ko Film Onenaren Sant Jordi Zinema Saria irabazi zuen.

## Argumentua

Oharra: Atal honek istorio osoa edo amaiera argitzen du.
1948, Espainia, Ramiro Forteza (Carmelo Gómez) Espainiako Gerra Zibilaren laztasunak eta gerraondorengo zailtasunek herriz-herri bizimodua ahal den moduan irabaztera derrigortu duten garai bateko Lehen Mailako futbol atezain ohi bat da, herri bakoitzean bertakoei penaltien bidez golak sartzeko erronka luzatuz.
Gau batez, Asturiasko kostaldeko herri batera ailegatu eta Manuela (Maribel Verdú) seme bat duen alarguna ezagutuko du, bizitzan aurrera egiteko Ursularentzat (Elvira Mínguez) jostun gisa lan egiten duen emakumea, aldi berean, Manuela emakumea Andrade (Antonio Resines) goardia zibil sarjentuaren emaztea da.
Fortezaren futbol erakustaldiek eta hark Manuelarekin duen harremanak Andraderen harreta piztuko dute, ondorioz Andradek Fortezari makiekin zerikusia duen proposamena egingo dio, atezaina gerraren bi aldeen arteko gatazkan partehartzera derrigortuz.

## Aktoreak

* Marcos Gil: Goardia Zibilaren semea (ile kiribildun mutiko kaskarra)
* Carmelo Gómez: Forteza
* Maribel Verdú: Manuela
* Antonio Resines: Andrade sarjentua
* Roberto Álvarez: On Constantino
* Eduard Fernández: Nardo
* Elvira Mínguez: Ursula
* Abel Vitón: Medikua
* Andoni Gracia: Emilio
* Julio Vélez: López
* Adrián Ramírez: Tito
* Mario Martín: Lisardo
* Felipe Vélez: Concojo
* Carolina Bona: Felisa
* Álex O'Dogherty: Orozco
* José Alias: Saltzaile ibiltaria
* Benjamín Seva: Jacinto
* Anartz Zuazua: Pepin
* José Coromina: Ijitoa
* Elena Figueroa: Neska artzaina
* Arlette L. Santoyo: Obdulia
* Gonzalo E. de José: Falangista
* Carlos E. Casero
* José Antonio Lobato

## Kanpo estekak

* IMDBko fitxa irakurgai (Ingelesez)
* Datuak: Q4127016
# Collo di San Quilico

Collo di San Quilico Korsikako mendaterik garrantzitsuenetako bat da, Corte eta Ponte-Leccia lotzen dituen T20 errepidean. Lepoak 559 metroko altuera du.

## Erreferentziak

* ↑ Carte Michelin Corse

## Kanpo estekak

* Datuak: Q3683295
# Aines Akitaniakoa

Aines Akitaniakoa edo Aines Poitoukoa (c. 1070- 1097ko ekainaren 6a) Aragoi eta Iruñeko erregina ezkontidea (1094-1097) izan zen.
Aita Gilen VIII.a Akitaniakoa, Poitiersko konde eta Baskonia eta Akitaniako dukea, eta ama Hildegarda Borgoinakoa zituen.
1086an Jakan Piarres I.a Nafarroakoa ezkondu zuen. Bi seme-alabak izan zituzten, biak aita baino lehenago hilak:
* Petri, 1098an Ciden alaba zen Maria Rodriguez ezkondu zuena, 1104an hila.
* Ines, 1103an hila.
Zuhaitz genealogikoa :
Gilen V.a Akitaniakoa
Gilen VIII.a Akitaniakoa
Agnes of Burgundy, Duchess of Aquitaine
Aines Akitaniakoa
Roberto I.a Borgoinakoa
Hildegarde of Burgundy
Ermengarde of Anjou, Duchess of Burgundy :

## Erreferentziak

* ↑ Euskaltzaindia. (PDF) 192. arauaː Iruñeko eta Nafarroako Erresumako errege-erreginen izenak. (Noiz kontsultatua: 2025-2-1).

## Kanpo estekak

* Datuak: Q2382982
# Aines Beaujeukoa

Aines Beaujeukoa (?, 1200 – 1231ko uztailaren 11) Frantziako Erresumako noblea izan zen. Aita Guichard IV.a Beaujeukoa eta ama Sibila Flandriakoa izan zituen.

## Biografia

1221ean Xanpainako kondea zen Tibalt ezkondu zuen. Alaba bakarra izan zuten, Zuria izenekoa.
Batzuen ustez, Aines izeneko beste alaba ere izan zuten. 1231n hil zen eta hiru urte geroago Tibalt Nafarroako errege bihurtu zen.
Zuhaitz genealogikoa :
Humbert IV.
Guichard IV of Beaujeu
Agnes de Thiern, Lady of Montpensier
Joan II.a Bretainiakoa
Aines Beaujeukoa
Blanka Nafarroakoa
Baldwin V, Count of Hainaut
Alix of Brittany
Sybilla of Henao
Margaret I, Countess of Flanders :

## Erreferentziak

* ↑ Euskaltzaindia. (PDF) 192. arauaː Iruñeko eta Nafarroako Erresumako errege-erreginen izenak. (Noiz kontsultatua: 2025-2-1).
* ↑ fabpedigree.com

## Kanpo estekak

* Datuak: Q3754609
# Antso Sanoitz Oteitzakoa

Antso Santxitz Oteitzakoa —gaztelaniaz: Sancho Sánchez de Oteiza— (Oteitza, ?-Erriberri, 1425eko abuztuaren 14a) nafar elizgizona izan zen, 1420 eta 1425 artean Iruñeko apezpikua izan zena.
Jaioterrian abadea izan ondoren, Tuterako katedralaren dean bilakatu zen. Konstatntzako konzilioari esker apezpiku hautatu zuten. Bere agintaldian harreman ezin hobeak izan zituen Karlos II.a eta Karlos III.a erregeekin.
Bi seme-alaba natural izan zituen: Joana eta Joan izenekoak.

## Erreferentziak

* ↑ Idazle asko. (1994). La catedral de Pamplona. I Elortzibar: Nafarroako Kutxa, 41 or. ISBN 84-87120-21-0..
* ↑ Jimeno, Jose María. (1979,). Sepulcro del rey Noble. Iruñea: Imprenta Popular, 31 or. ISBN 84-235-0439-5..
* ↑ Idazle asko. (1990). Gran Enciclopedia Navarra. Villatuerta: Nafarroako Kutxa ISBN 84-87120-10-5..
* Datuak: Q9073819
* Multimedia: Sancho Sánchez de Oteiza / Q9073819